રિશીએ શર્માઅંકલની રેકોર્ડઝમાંથી બધાં ગીત ડિજીટલી રેકોર્ડ કર્યાં.એના રીમીક્સ વર્ઝન ક્લબમાં બહુ જ હીટ ગયા,એની પૉપ્યુલારિટી વધી તો મળતું પૅમેન્ટ પણ વધ્યું.એટલે પોતાના તરફથી અંકલનો આભાર માનવા બધાં જ ગીતો એક આઈપૉડમાં નાંખીને સરસ ઈયરફોન સાથે એમને આપી આવ્યો.એ નાનકડી ભેટથી શર્માઅંકલે પોતાના ગમતાં ગીતો મોકળા મને જેટલીવાર સાંભળવા હોય એટલીવાર સાંભળવાનો અવર્ણનીય આનંદ ઉઠાવ્યો.ઉપરાંત એમની રેકોર્ડઝ બધી સલામત પાછી આવી ગઈ હતી.એમણે રિશી આવું કાંઈ કરશે સ્વપ્નામાંએ ધાર્યું ન હતું.એમણે આખરે એક દિવસ પૂછી જ લીધું; ભાઈ, આટલું બધું કરવાની શું જરુર હતી!? રિશીએ કહ્યું આમાં કોઈ મોટી વાત નથી .સલોની ઘણીવાર કહે છે કે તમે લોકો બહુ નાની વાતથી બહુ જલ્દી ખુશ થઈ જાઓ છો,એ મને આજે સાચું સમજાયું,એ કહે છે આવા મૉકા કોઈ દિવસ હાથથી જવા ન દેવાય, અને તમારા મોં પરની ખુશી જોઈને I feel rewarded!સલોની માટેના અણગમાને બદલે તેની સમજ માટે શર્માઅંકલને પહેલીવાર માન થયું.